فیلیسطین آمئریکانین کئچمیش پرزیدنتی باراک اوبامانین آییردیغی ۲۲۱ میلیون دوللار یاردیمی الده ائدیب.
آخار. آذ خبر وئریر کی، بونو ژورنالیستلره آچیقلاماسیندا فیلیسطین رهبرینین ایستراتژی مسئلهلر اوزره مشاویری حسام زوملوت سؤیلهییب.
«اوباما آدمینیستراسییاسینین سونونجو یاردیمینی آلمیشیق. اونلار آرتیق پولو یوللاییبلار»، – دئیه او بیلدیریب.
قید ائدک کی، اوباما پرزیدنتلیک صلاحیتینین بیتمهسینه ساعتلار قالمیش فیلیسطینه ۲۲۱ میلیون دوللار یاردیم آیریلماسی بارهده قراری ایمضالامیشدی. دونن ایسه «تایمز اوف ایسرایل» قزئتی ترامپین فیلیسطینه آیریلان ۲۲۱ میلیون دوللاری عربلره وئرمکدن ایمتینا ائتدیی حاقیندا اینفورماسییا یایمیشدی.
azb_Arab azb_Arab azb_Arab azb_Arab